CELEX: C2005/315/25
Language: fi
Date: 2005-12-10 00:00:00
Title: Asia T-359/05: Kanne  26.9.2005  — Franklin ym. v. komissio

10.12.2005   
            
            
               FI
            
            
               Euroopan unionin virallinen lehti
            
            
               C 315/13
            
         Kanne 26.9.2005 — Franklin ym. v. komissio
   (Asia T-359/05)
   (2005/C 315/25)
   Oikeudenkäyntikieli: ranska
   Asianosaiset
   
      Kantajat: Jacques Franklin (Sorée, Belgia) ynnä muut (edustajat: asianajajat G. Bounéou ja F. Frabelli)
   
      Vastaaja: Euroopan yhteisöjen komissio
   Vaatimukset
   
               —
            
            
               implisiittinen päätös, jolla on kieltäydytty henkilöstösääntöjen 24 artiklan mukaisesta avustamisesta, on kumottava;
            
         
               —
            
            
               komissio on velvoitettava korvaamaan yhteisvastuullisesti kantajille tästä syystä aiheutuneet vahingot;
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat, jotka ovat kaikki komission virkamiehiä tai toimihenkilöitä, olivat pyytäneet Belgiassa hankittujen eläkeoikeuksiensa siirtoa yhteisön järjestelmään vuonna 1991 annetun Belgian lain säännösten mukaisesti. Vuonna 2003 Belgia antoi uuden lain, jossa kantajien mukaan säädetään edullisemmista ehdoista tämän tyyppisille uusille siirroille. Kantajat, jotka olivat jo siirtäneet oikeutensa, eivät kuitenkaan voineet enää hyötyä vuoden 2003 lain säännöksistä.
   Tiedotustilaisuuden, joka pidettiin 9.12.2004, johdosta kantajat saivat selville, että komissio ei aikonut avustaa virkamiehiään ja väliaikaisia toimihenkilöitään hankkimaan kannaltaan edullisemman siirron.
   Kanteellaan he riitauttavat tämän komission päätöksen, jota he pitävät henkilöstösääntöjen 24 artiklan vastaisena kieltäytymisenä avustamisesta. Mainitun artiklan lisäksi he vetoavat kanteensa tueksi myös syrjintäkiellon periaatteen, mielivaltaisen menettelyn kiellon, perusteluvelvollisuuden, luottamuksensuojan ja säännön, jonka mukaan toimielimen on noudatettava itse laatimiaan säädöksiä (patere legem quam ipse fecisti), loukkaamiseen sekä toimivallan väärinkäyttöön.